Hardcore Microsoft .Net - CodeProject 11,268,776 members (84,203 online)
Last Visit: 31-Dec-99 19:00 Last Update: 3-Mar-15 17:58Refresh12 Next » Rooibos (Aspalathus linearis) is 'n lid van die Fabaceae-familie plante, en word algemeen gebruik om kruietee van te maak. Dit behoort tot die Aspalathus plantgroep, wat bestaan uit meer as 200 spesies wat in die Sederberge van Suid-Afrika groei.
Die blare van die bos word geoes, gekneus en in die son gelaat om te oksideer, waarna hulle hul kenmerkende rooi kleur verkry. Hierdie produk word dan gekook of in water laat lê soos tee, om 'n drankie te maak wat beide warm en koud geniet word. Die produk word ook gereeld as "rooi tee" bemark. Rooibostee staan ook bekend as naald-, speld- of koopmanstee.
Rooibos het ook sy opwagting gemaak in gesondheids- en skoonheidsprodukte, en was wyd deur die antieke San van die streek gebruik. Dit is vry van kafeïen en bevat Aspalathin, 'n geurstof wat gevind word in medisinale kruie wat gebruik word om vel- en sirkulasieprobleme mee te behandel. Rooibos het 'n besonder hoë vitamien C-inhoud van 15,7 mg per 100 g. Dit het min tannien (sowat 4,4 persent teenoor die 12 persent in gewone tee). Tannien belemmer die absorpsie van minerale. Rooibostee bevat ook klein hoeveelhede fluoried, kalsium en mangaan.
Japannese navorsing oor die effekte van oligosakkariede, wat ook in Rooibos gevind word, dui aan dat hierdie stowwe die immuunstelsel help om virusinfeksies af te weer.
Rooibos is ryk aan flavonoïde, antioksidante wat die optrede van Superoksied Dismutase (S.O.D.) naboots deurdat hulle vry radikale verwyder.
Ander voorgestelde voordele sluit in:
Anti-inflammatoriese en anti-allergiese eienskappe
verligting van hooikoors, asma en allergieë
verligting van slapeloosheid en spanning
verligting van hardlywigheid, maagkrampe en koliek in klein kinders
verligting van velprobleme soos aknee, ekseem en doekuitslag
Rooibosplant, Clanwilliam, Suid-Afrika
Blomme aan 'n Rooibosplant, Clanwilliam, Suid-Afrika
Rooibos-plaas in Clanwilliam, hier word Rooibos gedroog
Rooibostee, gedroog en gesny
Rooibostee in 'n glas
↑ Verklarende Afrikaanse Woordeboek (Van Schaik). 1956- en 1992-uitgawe
Wikimedia Commons het meer media in die kategorie Rooibos.
Wikispecies het meer inligting verwant aan: Rooibos
Ontsluit van "https://af.wikipedia.org/w/index.php?title=Rooibos&oldid=2026714"
Last edited on 11 Augustus 2019, at 00:21
Die bladsy is laas op 11 Augustus 2019 om 00:21 bygewerk.